Madtsoiider

Se tekst

Madtsoiider (†Madtsoiidae) er en utdødd familie av slanger. I kritt og paleogen hadde de en vid utbredelse, hovedsakelig på det sørlige superkontinentet Gondwana, men også i Europa. Deretter døde de ut, unntatt i Australia, der gruppen ennå levde for  siden. 

Gruppen omfatter store arter med en total lengde fra litt under én meter til over ni meter. De drepte sannsynligvis byttedyrene ved å kveile seg rundt dem, på samme måte som nålevende boa- og pytonslanger. Kjeven var mer opprinnelig bygd enn hos nålevende slanger, og det er usikkert om de kunne svelge like store bytter.

Madtsoiidene ble først regnet som en underfamilie av kvelerslangene (Boidae), men de har senere fått status som familie. Fylogenetiske studier av gruppen har konkludert med ulike resultater. Noen studier har vist madtsoiidene som en klade innenfor slangene, mens andre studier plasserer dem utenfor de nålevende slangene, som en såkalt stamgruppe.

Nye slekter innenfor gruppen får som regel navn etter mytiske slanger i folketroen der fossilet er funnet. Madtsoia kommer fra tehuelche, Wonambi og Yurlunggur fra aborginernes språk, mens Herensugea er baskisk. 

 Arter 
 Gigantophis Andrews, 1901
 Gigantophis garstini Andrews, 1901 (paleogen, sen eocen; Egypt, Libya)
 Madtsoia Simpson, 1933
 Madtsoia bai Simpson, 1933 (paleogen, tidlig eocen; Argentina)
 Madtsoia cf. M. bai (paleogen, sen paleocen; Argentina)
 Madtsoia madagascariensis Hoffstetter, 1961 (kritt, santon eller campan; Madagaskar)
 Madtsoia aff. madagascariensis (kritt, coniac eller santon; Niger)
 Madtsoia laurasiae Rage, 1996 (kritt, campan eller maastricht; Spania)
 Madtsoia camposi Rage, 1998 (paleogen, midtre paleocen; Brasil)
 Wonambi Smith, 1976
 Wonambi naracoortensis Smith, 1976 (neogen, pliocen til pleistocen; Australia)
 Wonambi barriei Scanlon in Scanlon and Lee, 2000 (neogen, tidlig miocen; Australia)
 Patagoniophis Albino, 1986
 Patagoniophis parvus Albino, 1986 (kritt, campan eller maastricht; Argentina)
 Patagoniophis australiensis Scanlon, 2005 (paleogen, tidlig eocen; Australia)
 Alamitophis Albino, 1986
 Alamitophis argentinus Albino, 1986 (kritt, campan eller maastricht; Argentina)
 Alamitophis elongatus Albino, 1994 (kritt, campan eller maastricht; Argentina)
 Alamitophis tingamarra Scanlon, 2005 (paleogen, tidlig eocen; Australia)
 Rionegrophis Albino, 1986
 Rionegrophis madtsoioides Albino, 1986 (kritt, campan eller maastricht; Argentina)
 Yurlunggur Scanlon, 1992
 Yurlunggur camfieldensis Scanlon, 1992 (neogen, midtre miocen; Australia)
 Yurlunggur spp. (paleogen–neogen, sen oligocen til sen pleistocen; Australia)
 Herensugea Rage, 1996
 Herensugea caristiorum Rage, 1996 (kritt, campan eller maastricht; Spania)
 Nanowana Scanlon, 1997
 Nanowana godthelpi Scanlon, 1997 (neogen, tidlig til midtre miocen; Australia)
 Nanowana schrenki Scanlon, 1997 (neogen, tidlig til midtre miocen; Australia)
 Najash Apesteguía & Zaher, 2006
 Najash rionegrina Apesteguía & Zaher, 2006 (kritt, cenoman; Argentina)
 Menarana Laduke et al., 2010
 Menarana nosymena Laduke et al., 2010 (kritt, maastricht; Madagaskar)
 Sanajeh Wilson et al., 2010
 Sanajeh indicus Wilson et al., 2010 (kritt, maastricht; India)

 Eksemplarer uten navn 
 Madtsoiidae indet. (paleogen, paleocen; Marokko)
 Madtsoiidae indet. (kritt, cenoman; Sudan)
 ?Madtsoiid (kritt, maastricht; India)
 ?Madtsoiid (paleogen, tidlig paleocen; Bolivia)
 ?Madtsoiidae indet. cf. Madtsoia sp. (tidlig eocen; Australia)
 Madtsoiidae indet. (kritt, maastricht; Romania)
 Madtsoiidae nov. (kritt, sen campan eller tidlig maastricht; Argentina)

 Referanser 

 Eksterne lenker 



Kategori:Slanger
Kategori:Utdødde krypdyr
Kategori:Krypdyr formelt beskrevet i 1961